**PROVEDBENI PLAN NASTAVE za šk.g. 2021./22.**

**Temeljem aktualnih odluka MZO i preporuka HZJZ-a svi učenici od 6. rujna pohađaju nastavu ako su zdravi.**

Funkcioniranje škole je posebno organizirano radi provedbe mjera za sprečavanje epidemije.

Učenici prvi dan dolaze po posebnom rasporedu ulaska i borave u školi tri školska sata u trajanju od 40 minuta.

Prvi dan učenici trebaju ponijeti torbu radi preuzimanja udžbenika, te pribor za bilješke (preobuka nije potrebna prvi dan). Učenici dolaze u školu bez pratnje roditelja-pratitelja, osim kada je to neophodno.

Učenici prvih razreda dolaze u pratnji roditelja na upoznavanje sa školom. Primanje učenika prvih razreda će se provesti u školskom holu uz provedbu osnovnih mjera zaštite (mjerenje temperature, maske za odrasle, razmak, prozračivanje).

Informacije za dolazak prvašića objavljene su na web stranicama škole.

**Organizacija rada**

Organizacija rada odvija se u dvije smjene po posebnom režimu radi izbjegavanja susretanja učenika iz različitih razreda.

**Prva smjena, u koju dolaze neparni razredi, započinje ulaskom 7.a, b i c razrednog odjela u školu u 7:50 sati pri čemu 7. a i 7. c ulaze na glavni ulaz, a 7. b na ulaz kod dvorane.** Ulazak slijedi za 5.a, 5.b, 5.c. razred u 7:55 sati pri čemu 5. a i 5. c ulaze na glavni ulaz, dok 5. b ulazi na sporedan ulaz kod dvorane.

Treći razredi dolaze svi u isto vrijeme te ulaze na tri različita ulaza u 8:00 sati, 3.a i 3.b na 2 stara ulaza gdje ostavljaju stvari, a 3.c ulazi na glavni ulaz i koristi garderobu. Prvi razredi od drugog dana nastave također dolaze istovremeno na 3 ulaza u 8:05 sati. Učenici 1.a i 1.c razreda ulaze na stare ulaze (iz Crkvene ulice i Zmaj Jovine ulice) gdje ostavljaju preobuku i odjeću, a 1.b na glavni ulaz i koristi garderobu.

**Druga smjena započinje s ulaskom šestih razreda u 13:50 sati na dva ulaza pri čemu 6. a i 6. c ulaze na glavni ulaz, a 6. b na ulaz kod dvorane.** 8. a, b, c razred ulaze u 13:55 sati na dva ulaza pri čemu 8.a ulazi na ulaz kod dvorane, a 8. b i 8. c ulaze na glavni ulaz. Četvrti razredi dolaze istovremeno na dva ulaza u 14:00 sati pri čemu 4.a ulazi na ulaz kod dvorane, dok 4.b i 4.c ulaze na glavni ulaz i svi koriste garderobu. Drugi razredi ulaze u 14:05  **i to dva odjela na stare ulaze, to su 2. a i 2. c** gdje ostavljaju preobuku i odjeću, a **2.b** odjel na glavni ulaz i koristi garderobu.

Primanje učenika prvih razreda predviđeno je okupljanjem prvi dan nastave 6.rujna ispred škole. Početak svečanosti u holu je od 18:00 sati.

Produženi boravak započinje s jutarnjim radom također u 7:45 sati drugi dan 7. rujna za učenike 2. razreda.

Svi učenici od drugog dana nastave moraju imati adekvatnu preobuku za boravak u učionicama, pri čemu ne bi trebali kao preobuku imati obuću koja je prepoznatljiva za nošenje vani.

Preobuku za boravak u školi učenici ostavljaju u garderobi. U garderobi ostavljaju obuću i odjeću (jakne) u kojoj su došli od kuće. Kutije s nastavnim kompletima, namirnice ili druge stvari ne ostavljaju u ormarićima.

Školsko zvono će se oglašavati za potrebe predmetne nastave. Školski sat traje 40 min.

Učitelji na ulaz dolaze po učenike, te zadnji sat nastave ispraćaju učenike do izlaza.

Pod odmorima dežuraju svi zaposlenici.

**Protuepidemijske mjere**

**Mjere se provode sukladno Uputama HZJZ.**

**Od svih mjera najznačajnije su higijena ruku i socijalni razmak od 1,5 metara te izbjegavanje susreta i fizički kontakt između odgojno-obrazovnih skupina različite dobi. Maske trebaju nositi svi odrasli kada se kreću po zajedničkom prostoru (hodnici, kabineti, uredi, ulazi).**

**Maske su potrebne i učenicima 5. do 8 razreda na nastavi te na hodnicima i drugim zajedničkim prostorima.**

**Odmori se provode u učionici. Tijekom promjene prostorije (učionice ili kabineta) kretanje učenika je predviđeno u koloni jedan iza drugoga poštujući pravilo desne strane.**

**Na kraju sata dežurni učenik-redar će obrisati školske klupe.**

**Svu učitelji su dežurni za vrijeme odmora. Pri ulazu i izlazu učitelji dolaze, odnosno ispraćaju učenike.**

Svaki razred ima svoju matičnu učionicu i u njoj boravi većinu radnog dana, ali odlaze i u druge učionice po potrebi.

Raspored sjedenja u učionici prilagođen je tako da učenici nisu na udaljenosti manjoj od 1,5 m te da nisu okrenuti licima jedno prema drugome. Učenike je preporučeno učestalo podsjećati na potrebu fizičkog razmaka.

**Roditelji učenicima moraju prije dolaska u školu svaki dan izmjeriti temperaturu kod kuće te ju upisuju u učeničke bilješke-informativku. Temperatura prije dolaska u školu ne smije biti povišena - do 37,2 stupnja Celzija. Ako je temperatura učeniku povišena, roditelji ne smiju uputiti dijete u školu te se moraju javiti školi (informaciju dostaviti ravnatelju škole) i svom liječniku obiteljske medicine kako bi se dijagnosticiralo aktualno zdravstveno stanje učenika.**

Upućivanje učenika u školu ne treba biti preuranjeno kako se ne bi susretali učenici drugih dobnih skupina na pristupnoj površini škole (učenici se okupljaju na dogovorenoj površini za svaki razred). Učenike dočekuje učitelj na ulazu (koji ima prvi sat) vodi ih u garderobu i učionicu.

U školu roditelji ne dovode učenike, osim iznimno (jedan roditelj prvašića ili učenici s poteškoćama). Roditelj, pratitelj ne smije dovoditi učenika ako nije zdrav ili ima povišenu temperaturu.

Učenici ulaze u školu i dezinficiraju obuću na ulaznoj podnoj barijeri te učenici viših razreda dezinficiraju ruke pri ulasku u školsko predvorje. Učenici ulaze u garderobu i ostavljaju odjeću i obuću te odlaze u učionicu. Učenici nižih razreda peru ruke u učionici. Učenici viših razreda koji imaju poteškoće sa dezinfekcijskim sredstvima ne moraju ih koristiti, no tada moraju oprati ruke nakon preobuke.

Boravak u garderobi pri ulazu ili izlazu se mora uvježbati na 5 minuta. Učenike iz škole ispraća učitelj posljednjeg sata do izlaza iz škole.

Učenici nižih razreda ne nose maske, ali drže propisno rastojanje. Masku mogu nositi ako žele.

Raspored sati bit će prilagođen s više dvostrukih sati radi što manjeg broja nastavnih predmeta, odnosno kontakata tijekom dana.

Početak rada školske kuhinje je drugi nastavni dan. Učenici objeduju uglavnom u učionici.

Posebnosti nastave pojedinih predmeta će biti objavljene učenicima od strane predmetnog učitelja. Odmor učenika odvija se u učionici ili zasebnom prostoru unutar ili izvan škole bez prisustva drugih osoba.

Roditelji u pravilu ne ulaze u školu za vrijeme nastave. U školu dolaze nakon što učenici napuste školu na roditeljske sastanke. Informacije i sastanci se održavaju češće virtualnim putem ili po zasebno dogovorenom režimu u posebno namijenjenoj prostoriji-sadašnji kabinet razredne nastave u starom ulazu. Taj ulaz se koristi i za boravak učenika i učitelja u slučaju da je učenik febrilan ili ima druge simptome dok po njega ne dođe roditelj.

Tehničko osoblje škole, spremačice, kuharica i školski domar svoje radne obveze vrše sukladno preporukama HZJZ održavajući prostor i opremu, a osobito u procedurama pojačane dezinfekcije kako je opisano u uputama koje više puta proučavaju i međusobno suradnički i usklađeno primjenjuju. Obvezno dva puta u danu dezinficiraju zajedničke prostore, (u među-smjeni i nakon završetka nastavnog dana) učionice prije dolaska učenika, toalet više puta dnevno, a lavaboe svakih sat vremena.

U svakoj učionici i na ulazima nalaze se dezinfekcijska sredstva.

Preporučuje se da svaki učenik ima u svojoj torbi papirne maramice i po mogućnosti vlažne maramice.

Procedure postupanja će se usklađivati sa stvarnim potrebama temeljem iskustva rada u prvom tjednu.

U Osijeku, 30. kolovoza 2021. g. Ravnatelj: Franjo Vukelić